Emilija Poškutė-Pumputienė

Emilija Poškutė-Pumputienė (1947 m. liepos 22 d. Talokiuose, Miroslavo valsčiuje – 2021 m. lapkričio 14 d. Klaipėdoje) – lietuvių grafikė.

 Biografija 
1966–1972 m. Valstybiniame dailės institute studijavo grafiką. Daug metų E. Poškutė-Pumputienė dirbo Klaipėdos Eduardo Balsio menų gimnazijos Dailės skyriaus pedagoge. Nuo 1986 m. buvo Lietuvos dailininkų sąjungos narė.IN MEMORIAM Emilija Poškutė-Pumputienė. elta.lt. 2021-11-16. Nuoroda tikrinta 2021-11-18.

Palaidota Alytaus miesto kapinėse.Mirė klaipėdietė grafikė Emilija Poškutė-Pumputienė. lrytas.lt. 2021-11-16. Nuoroda tikrinta 2021-11-18.

 Kūryba 
Nuo 1973 m. dalyvavo dailės parodose. Kūrė estampo ir ekslibriso srityse, daugiausia oforto-akvatintos ar mišria technika. Jos kūriniams būdingas kruopštus, detalus piešinys, realistinių ir sakralinių elementų jungtis. Nemažai savo kūrinių buvo padovanojusi Klaipėdos jūrininkų ligoninei.Mirė klaipėdietė grafikė Emilija Poškutė-Pumputienė. lrytas.lt. 2021-11-16. Nuoroda tikrinta 2021-11-18.

 Šaltiniai 

Kategorija:Lietuvos grafikai